Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 220

2. Természettudományos megismerés A tanuló legyen képes a természet jelenségeit célzottan megfigyelni és a természeti, technikai tárgyakkal, jelenségekkel összefüggő elképzeléseit megfogalmazni. Tanítói irányítással tudjon érzékszervi úton egyszerű vizsgálatokat, méréseket végezni. Ismerje a vizsgálódások, mérések eszközeit, és tudja azokat eleinte tanítói segítséggel, majd önállóan használni. Legyen gyakorlata a mennyiségek mérésében (hosszúság, idő, térfogat, hőmérséklet) és a tanult mértékegységek használatában. 2009/72. szám Tudja megfigyeléseit, tapasztalatait szóban és írásban nyelvtanilag helyesen megfogalmazni és rajzos formában kifejezni. Tudjon egyszerű képet és szöveget értelmezni, azokból a lényeget kiemelni. Legyen képes ismereteket szerezni a természeti és a technikai környezet jelenségeiről, folyamatairól, tanítói segítséggel vegye észre az ezekben megnyilvánuló szabályszerűségeket. Tanítói segítséggel tudjon tájékozódni egyszerűbb forrásanyagokban, és legyen jártas az adatok gyűjtésében. Legyen képes megadott szempontok szerint elemi szintű összehasonlításokat, csoportosításokat végezni.

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes